section_heading: Pobuna mornara
paragraph_text: U završnim trenucima rata kada je bilo jasno da je njemački poraz neizbježan, ratna mornarica dobila je naređenja da se pripremi za posljednju bitku protiv britanske mornarice. Kada su 24. listopada 1918. godine izdane naredbe kako bi se namjerno isprovocirao morski oružani sukob, određeni broj mornara izrazio je nezadovoljstvo i odbio poslušnost. Pobunjeni mornari nisu željeli riskirati vlastite živote u posljednjoj bitci rata jer je ishod rata već bio poznat te su imali povjerenja u novoizabranu demokratsku vladu.